ЩытыкIэм щыгъуазэ зещI
Путин Владимир Къэбэрдей-Балъкъэр Республикэм и Iэтащхьэ КIуэкIуэ Юрий телефонкIэ къепсэлъащ икIи щыгъуазэ зищIащ къызэрымыкIуэ щытыкIэ къыщыхъуа щIыпIэм и Iуэху зыIутым.
Президентым Къэбэрдей-Балъкъэрым и унафэщIхэм къалэн къащищIащ къалэм и инфраструктурэр икIэщIыпIэкIэ зэфIэгъэувэжынымрэ цIыхухэм зыхуей дэIэпыкъуныгъэ ятынымрэ хуэгъэза лэжьыгъэхэм адэкIи пащэну.
Къэбэрдей-Балъкъэрым щыщ Iуащхьэмахуэ щIыналъэм хыхьэ Тырныауз къалэм шыщхьэуIум и 14-м ятIэпс къыдэуащ, къыкIэлъыкIуэ махуэми ар къехащ. Абы Бахъсэн псым щыщ Iыхьэр IуищIащ икIи псыр къыдэкIуейуэ хуежьащ. Къалэм псыдзэ къыщIэуэнкIэ шынагъуэ зэрыщыIэм къыхэкIыу цIыху щиплI а щIыпIэм кърагъэIэпхъукIащ. ЩIыналъэм щыIэ щытыкIэм кIэлъыпъ IэщIагъэлIхэм къызэралъытэмкIэ, ятIэпс иджыри къехынкIэ шынагъуэ щыIэщ.
